विंडहोक

विंडहोक (अफ़्रीकी: [vəntɦuk]; जर्मन: विंडहुक; खोखो: एइगम्स; ओट्जीहेरो: ओट्जोमाइज) नामीबिया गणराज्य की राजधानी और सबसे बड़ा शहर है। यह मध्य नामीबिया के खोमास पहाड़ी पठार क्षेत्र में स्थित है, समुद्र तल से लगभग 1,700 मीटर (5,600 फीट) ऊपर, यह देश के लगभग भौगोलिक केंद्र में स्थित है। 2011 में विंडहोक की जनसंख्या 325,858 थी, और पूरे नामीबिया से आव्रजन के कारण लगातार बढ़ रही है।

यह शहर, स्थानीय पास्टोरल समुदायों के लिए जाना जाने वाले स्थल पर विकसित हुआ है। ओर्लम के कप्तान जोनकर अफ्रिकनर के 1840 में यहां बस जाने और अपने समुदाय के लिए एक पत्थर का चर्च बनवाने के बाद यह तेजी से विकसित हुआ। दशकों बाद, कई युद्धों और सशस्त्र शत्रुता के परिणामस्वरूप इस औपनिवेशिक बस्ती का विनाश हुआ और यह उपेक्षा का शिकार बना। 1890 में जर्मन साम्राज्य आर्मी मेजर कर्ट वॉन फ्रैंकोइस के द्वारा विंडहोक की दूसरी बार स्थापना हुई, जब इस क्षेत्र को जर्मनी द्वारा उपनिवेशित किया गया था।

विंडहोक, देश के सामाजिक, आर्थिक, राजनीतिक और संस्कृति का केंद्र है। लगभग सभी नामीबिया राष्ट्रीय उद्यम, सरकारी निकाय, शैक्षणिक और सांस्कृतिक संस्थान का मुख्यालय यहां स्थित है।

भूगोल
शहरी क्षेत्र का विस्तार करना - वित्तीय प्रतिबंधों के अलावा - इसके भौगोलिक स्थिति के कारण चुनौतीपूर्ण साबित हुआ है। दक्षिणी, पूर्वी और पश्चिमी दिशाओं में, विंडहोक चट्टानी, पहाड़ी इलाकों से घिरा हुआ है, जिससे भूमि विकास महंगा बन जाता है। भूमिगत जल की उपस्थिति के कारण दक्षिणी क्षेत्र औद्योगिक विकास के लिए उपयुक्त नहीं है। जिससे शहर के उत्तर में एकमात्र व्यवहार्य जगह विशाल ब्रैकवॉटर क्षेत्र बचा है जहां से विंडहोक का विस्तार किया जा सकता है।

विंडहोक की नगर परिषद ने शहर की सीमाओं को नाटकीय रूप से विस्तारित करने की योजना बनाई है, जैसे कि शहरी क्षेत्र में 5,133.4 वर्ग किलोमीटर (1,982.0 वर्ग मील) शामिल होगा। टियांजिन और इस्तांबुल के बाद, विंडहोक क्षेत्र के अनुसार दुनिया का तीसरा सबसे बड़ा शहर बन जाएगा, हालांकि इसकी आबादी घनत्व केवल 63 व्यक्ति प्रति वर्ग किलोमीटर ही है।

सन्दर्भ

नामीबिया के शहर
अफ़्रीका में राजधानियाँ
अफ्रीका के शहर